Kalvinana preĝejo (Kelemér)

La Kalvinana preĝejo estas religia historia monumento en vilaĝo Kelemér (Hungario).

 Historio 
La katolika gotika preĝejo konstruiĝis en la 14-a jarcento. Ekde la 16-a jarcento jam la kalvinanoj uzis ĝin. En 1769 la turo iĝis pli malalta, en 1780 la absido estis malkonstruita, poste la navo longigita. Inter 1849-1851 tie estis kaplano (subpastro) Mikaelo Tompa.

 Konstruaĵo 
La kirko situas sola sur monteto ĉe la ĉefplaco en korto, sed en la korto estas videbla ankaŭ la paroĥo (nun memormuzeo pri Mikaelo Tompa). Malantaŭ la kirko forlasita tombejo etendiĝas. Sur ekstera muro de la kirko mezepoka fresko jam en malbona stato prezentas Sanktan Kristoforon. La fasado estas simetria, meze la turo plene reliefas. La navo havas reliefantan antaŭĉambron kaj finiĝas en rektangula absido. Interne  la galerio estis farita el ligno kaj ties ŝtuperejo estas interne. Laŭ memortabulo la loka pastro estis kondamnita fare de jezuitoj al ŝipa sklaveco en 1675. 

 Fontoj 
 hungare kun fotoj 
 hungare kun fotoj
 hungare kun foto (la koncerna teksto estas legebla pli malsupre 

Kelemer